**VALORS**

**La Lola viu i treballa a Barcelona. Malgrat el confinament, cada dia ha de passar moltes hores al despatx on treballa. Massa hores per a ella, li sap molt de greu haver de deixar la Lea, la seva filla de 10 anys, a casa amb la seva parella.**

**La Lola no ho està passant gaire bé, a la feina hi ha nervis per la situació actual. Però el que més la preocupa és estar allunyada de la Lea. I és que la Lea és el més important a la vida de la Lola.**

**Ja fa uns dies que, quan arriba cansada a casa, acaba discutint amb la Lea. I és que la Lea, algunes vegades, contesta malament a la seva mare. I la Lola se sent...**

1. **Com creus que se sent la Lola quan la Lea li contesta malament?**
2. **Per què creus que la Lea, de vegades, tracta així la seva mare?**
3. **Com es pot millorar la situació?**
4. **Alguna vegada reacciones com la Lea amb les persones que més t’estimes?**
5. **Creus que hi ha situacions on podem ferir amb les paraules i amb les accions?**
6. **Si sabem que fem mal a qui estimem quan contestem malament, com hem de reaccionar si veiem que ens hem equivocat?**

1. **Escriu la nota que penses que la Lea escriuria a la seva mare.**